stanford-oval/wikipedia huggingface dataset:
צ'ארלי קארבר
ביוגרפיה

קארבר נולד בסן פרנסיסקו, קליפורניה, ב-31 ביולי 1988. אחיו התאום הזהה מקס נולד כעבור שבע דקות ב-1 באוגוסט. לפני שהחל לשחק באופן מקצועי, הוא היה ידוע בתור צ'רלי מרטנסן. אביו, רוברט מרטנסן, הוא רופא, היסטוריון וסופר, ואמו, אן קארבר, היא פילנתרופית ופעילה בקהילה. בשנת 1992, אן ובעלה הטרי דניס סוטרו עברו לקליסטוגה בעמק נאפה. הוא למד בפנימיית סנט פול בקונקורד, ניו המפשייר, אך עזב ללמוד באקדמיה לאמנויות אינטרלוצ'ן, מישיגן, בזמן שנת הלימודים השנייה שלו. הוא סיים את לימודיו באוניברסיטת דרום קליפורניה בשנת 2012. קארבר למד משחק בתיאטרון הקונסרבטוריון האמריקאי בסן פרנסיסקו.
קריירה

הופעת הבכורה שלו הייתה עם אחיו מקס בסדרת הטלוויזיה של רשת ABC, עקרות בית נואשות. הם שיחקו את פורטר ופרסטון סקאבו, בניהם של לינט סקאבו וטום סקאבו.
הוא ואחיו הופיעו בעונה השלישית של "זאב צעיר" כצמד זאבי אלפא תאומים - צ'רלי מגלם את איתן שטיינר, ומקס מגלם את איידן שטיינר. צ'רלי חזר גם לעונה השישית של הסדרה. לאחר מכן הם הופיעו בעונה הראשונה של סדרת הטלוויזיה של רשת HBO, "הנותרים".
בשנת 2020 שיחק בתפקיד ראשי בסדרת הטלוויזיה ראצ'ד. באותה שנה שיחק בסרט הקולנוע הנערים שבחבורה.
בשנת 2022 שיחק יחד עם אחיו התאום בתפקיד שומרי ראש במועדון לילה בסרט באטמן. באותה שנה, שיחק מרטנסן באימה אמריקאית: ניו יורק וגילם את דמותו של אדם קרפנטר, הומוסקסואל המתקומם נגד חוסר המעש של המשטרה כלפי אלימות נגד הקהילה הגאה.
חיים אישיים

קארבר יצא מהארון כהומוסקסואל בפוסט באינסטגרם ב-2016.
הערות שוליים

↑  California Birth Index 1905–1995, Ancestry.com
↑  Masters, Megan (18 בנובמבר 2012). "TVLine Items: Teen Wolf AddsDesperate Twins, Nick Cannon Signs New NBC Deal and More!". TVLine. Penske Media Corporation. נבדק ב-12 בינואר 2016. {{cite web}}:  (עזרה)
↑  Rawden, Jessica (12 באפריל 2015). "The Leftovers Is Making All Of These Changes For Season 2". Cinemablend. נבדק ב-12 בינואר 2016. {{cite web}}:  (עזרה)
↑  Lucarelli, Kristina (27 ביוני 2013). "'Teen Wolf' Twins Max And Charlie Carver Land Spots In HBO Pilot 'The Leftovers'". MTV. Viacom Media Networks (Viacom). נבדק ב-12 בינואר 2016. {{cite web}}:  (עזרה)
↑  Andreeva, Nellie (24 ביוני 2013). "Charlie & Max Carver Join HBO's 'Leftovers'". Deadline Hollywood. Penske Media Corporation. נבדק ב-4 באוגוסט 2013. {{cite web}}:  (עזרה)
↑  Emma Dibdin, Who Is Huck In Ratched? Everything To Know About The Orderly Played By Charlie Carver, ELLE, ‏1 באוגוסט 2020
↑  Casey Cipriani, Who Plays Cowboy In 'The Boys In The Band'? Charlie Carver Reprises The Role, Bustle, ‏5 בספטמבר 2020
↑  The Batman Promo Art Spotlights The Dark Knight, Catwoman, & Riddler, ComingSoon.net, ‏3 בundefined 2022
↑  Charlie Carver (12 בינואר 2016). "Pt 1: "Be who you needed when you were younger"". אורכב מ-המקור ב-2021-12-24. {{cite web}}:  (עזרה)
צביר-על

מפה של צבירי העל הקרובים ביותר אלינו
צביר-על הוא קבוצה של כמה צבירי גלקסיות וקבוצות גלקסיות יחד. קיומם של צבירי על מראה שגם צבירי הגלקסיות אינם מפוזרים באופן שווה ביקום, אלא מאוחדים בקבוצות של צבירי-על. גודלם של צבירי-על הוא בין 100 ל-400 מיליון שנות אור, והם יכולים להכיל כמה אלפי צבירים המקובצים בסמוך.
גם צבירי על מאוגדים במבנים הקרויים "קירות גדולים", או ביחיד "קיר גדול" (Great Wall) המקובצים יחד, ונעים ביקום כיחידה אחת. אלו הם המבנים הגדולים ביותר הידועים לנו. הקיר הגדול Sloan Great Wall היה עד ינואר 2013 המבנה הגדול ביותר הידוע ביקום, ועתה הוא השני הגדול, אחרי Huge-LQG. אורכו הוא 1.37 מיליארד שנות אור, והוא נמצא במרחק של מיליארד שנות אור מכדור הארץ.
צבירי על

להלן צבירי-על קרובים:
צביר-על הבתולה (צביר-העל המקומי) - הוא מורכב ממספר צבירי גלקסיות וקבוצות גלקסיות ביניהם הקבוצה המקומית בה נמצאת גלקסיית שביל החלב
צביר-על הידרה-קנטאור - מורכב בין השאר מצביר הידרה וצביר קנטאורי
צביר-על הדגים
צביר-על טווס-אינדיאני
צביר-על שערות ברניקי
צביר-על עוף החול
צביר-על הפסל
צביר-על הרקולס
צביר-על האריה
צ'ארלי קובל

| --- | --- |

 לידה:  1984 (בת 40 בערך) בלקהית', הממלכה המאוחדת 
 שם לידה:  שארלוט קובל
 מדינה:  הממלכה המאוחדת 
 פרופיל ב-IMDb
 
שארלוט קובל (באנגלית: Charlotte Covell; נולדה ב-1984), המוכרת בשם צ'ארלי קובל, היא שחקנית ותסריטאית בריטית, הידועה בעיקר מהעיבוד שלה לסדרת הטלוויזיה "סוף הפאקינג עולם" עבור ערוץ 4.
ביוגרפיה

קובל נולדה בבלקהית' שבלונדון. היא למדה ספרות אנגלית באוניברסיטת אוקספורד.
פילמוגרפיה > משחק

| שנה | שם | שם באנגלית | תפקיד | הערות |
| --- | --- | --- | --- | --- |
| 2003 | ארבעים ומשהו | Fortysomething | ווג' | סדרת טלוויזיה (3 פרקים) |
| 2005 |  | Messiah: The Harrowing | שרה נייטלי | סדרת טלוויזיה (3 פרקים) |
| 2007 | רופאים | Doctors | אנה מטקאלף | בפרק "Force of Habit" |
| 2007 |  | Angelo's | אנדראה | סדרת טלוויזיה (3 פרקים) |
| 2008 | רציחות במידסומר | Midsomer Murders | קייט המונד | בפרק "Shot at Dawn" |
| 2009 | חוק וסדר: UK | Law & Order: UK | לואיז אקרויד | בפרק "Unsafe" |
| 2009 | אוסקר וג'ים | Oscar & Jim | אמה | סרט קצר |
| 2009 |  | Breathe: Act One | ת'יאה | סרט קצר |
| 2010 |  | Forget Me Not | קרלי |  |
| 2010 | קרועים | The Inbetweeners | סופי | בפרק "Trip To Warwick" |
| 2010 | וייטצ'אפל | Whitechapel | נער בלונדיני | סדרת טלוויזיה (2 פרקים) |
| 2011 |  | Frog/Robot | נערה | סרט קצר |
| 2012 |  | A Fantastic Fear of Everything | הולבי |  |
| 2012 | פיפ שואו | Peep Show | טריש | סדרת טלוויזיה (3 פרקים) |
| 2012 | עברייני על | Misfits | ג'יימס | סדרת טלוויזיה (פרק אחד) |
| 2015 | בננה | Banana | איימי | סדרת טלוויזיה (פרק אחד) |
| 2015 | מלפפון | Cucumber | איימי | סדרת טלוויזיה (2 פרקים) |
| 2016 |  | Siblings | ג'ני | בפרק "Kevin Rugby" |
| 2016 | מרצ'לה | Marcella | בלשית אלכס דאייר | סדרת טלוויזיה (8 פרקים) |
פילמוגרפיה > כתיבה והפקה

| שנה | שם | שם באנגלית | הערות |
| --- | --- | --- | --- |
| 2013 |  | Home Guard | הפקה |
| 2015 | בננה | Banana | 2 פרקים |
| 2015 |  | Burn Burn Burn |  |
| 2017–2019 | סוף הפאקינג עולם | The End of the F***ing World | 16 פרקים |
| 2024 | כאוס | Kaos | 10 פרקים |
הערות שוליים

↑  "Are these Britain's funniest new women". Chortle (באנגלית). 8 בספטמבר 2009. נבדק ב-30 במרץ 2018. {{cite news}}:  (עזרה)
↑  "Charlie Covell | Writer/Actress" (באנגלית). BAFTA. נבדק ב-30 במרץ 2018. {{cite news}}:  (עזרה)
↑  Halligan, Fionnuala (5 באוקטובר 2015). "Charlie Covell, Stars of Tomorrow 2015". Screen Daily (באנגלית). נבדק ב-30 במרץ 2018. {{cite news}}:  (עזרה)
↑  "Charlie Covell on writing and starring in tonight's episode of "Banana"". AfterEllen. 18 במאי 2015. נבדק ב-30 במרץ 2018. {{cite news}}:  (עזרה)
| --- | --- |
בקרת זהויות :  BnF: cb171248090 (data)  ISNI: 0000 0004 6026 3451  LCCN: no2017143435  VIAF: 59151050075533411433   WorldCat (עם VIAF): 59151050075533411433
צ'רי E3

| --- | --- |

Chery E3
 מאפיינים כלליים
 יצרן:  צ'רי (שם מלא: "Chery Automobile Co., Ltd")
 שנות ייצור:  2013–2015
 הרכבה:  הרפובליקה העממית של סין הרפובליקה העממית של סין
 מודל קודם:  Chery A13
 מודל אחריו:  צ'רי אריזו 3
 מרכב:  Front-engine, front-wheel-drive layout (אנ')
 אורך:  4,450 מ"מ
 רוחב:  1,748 מ"מ
 גובה:  1,493 מ"מ
 משקל:  1,208 ק"ג
 בסיס גלגלים:  2,570 מ"מ
 מפרט טכני
 מנוע:  4 צילינדרים, בטור, 1,497 סמ"ק המפיק 108 כ"ס ב-6,000 סל"ד, מנוע "צ'רי" (אנ') מסדרת "ACTECO engine" מסוג "SQRD4G15"
 הילוכים:  תמסורת ידנית - 5 מהירויות
 מהירות מרבית:  175 קמ"ש
 צריכת דלק:  6.3 ליטר ל-100 ק"מ
צ'רי E3 (באנגלית: Chery E3) היא מכונית משפחתית המוגדרת כמכונית קומפקטית, מתוצרת יצרנית הרכב הסינית צרי (שם מלא: "Chery Automobile Co., Ltd", בסינית: 奇瑞汽车股份有限公司) אשר יוצרה בין השנים 2013–2015 בסין.
"צ'רי E3"

4 דלתות סדאן.
5 נוסעים.
מנוע קדמי - מנוע הנעה קדמית.
קיבולת מכל דלק - 42 ליטר.
מחיר היחידה נע בין 56,800 - 69,800 רנמינבי (נכון לספטמבר 2013, בסין).
ביולי 2017 עבר דגם "שרי E3" מתיחת פנים. מחיר היחידה נע בין 52,900 - 64,900 רנמינבי (נכון ל-יוני 2017, בסין).
גלריה

"צ'רי E3"
"צ'רי E3"
"צ'רי E3"
"צ'רי E3"
"צ'רי E3" לאחר מתיחת הפנים, שנת 2017
"צ'רי E3"
הערות שוליים

↑  אתר היצרנית chery chery.cn
↑  "צ'רי E3" carnewschina.com/2013/08/12/chery-e3-is-out-in-china
↑  "צ'רי E3" carnewschina.com/2013/09/18/chery-e3-sedan-hits-the-china-car-market
↑  "צ'רי E3" - מתיחת פנים carnewschina.com/2017/07/25/facelift-chery-e3-china
↑  "צ'רי E3" carnewschina.com/tag/chery-e3
פריג

| --- | --- |

 תרבות:  מיתולוגיה נורדית 
 אב:  פורגין 
 בן או בת זוג:  אודין 
 צאצאים:  בלדר 
 
איור של פריג והמשרתות שלה משנת 1903
במיתולוגיה הנורדית, השמות פריג (בנורדית עתיקה: Frigg), פריה (בגרמנית עילית עתיקה: Frija), פראה (בלומברדית: Frea), ופריגה ( באנגלית עתיקה: Frige) מתייחסים לאלה מסוימת. בכמעט כל המקורות היא מתוארת כאשתו של אודין. במקורות גרמניים עיליים ונורדים עתיקים, היא גם קשורה לאלה פולה (Fulla). השמות ליום שישי באנגלית "Friday", ובגרמנית "Freitag", נושאים את שמה.
דמותה של פריג במיתולוגיה הנורדית,  הפלג הצפוני ביותר והמתועד ביותר בפגאניזם הגרמאני, היא של אלה נבונה בעלת יכולת לראיית הנולד, והמקורות מייחסים לה חשיבות עילאית בקרב האלים ובפרט האלות. פריג היא אשת האל המרכזי אודין והיא שוכנת בהיכל ביצי בשם פנסאליר (Fensalir). היא גם קשורה לאלות האחרות פולה, לופן (Lofn), הלין (Hlín), וגנא (Gná). בנוסף פריג מיוחסת בצורה מעורפלת לאדמה, שלפעמים גם מואנשת כישות לא קשורה יורד' (Jörð). לאודין ולפריג היו ילדים. בשל חפיפה תמטית גבוהה בין השתיים, חוקרים רבים מציעים כי האלה פריג קשורה לאלה פריה.
לאחר ההתנצרות, פריג המשיכה להופיע בסיפורי עם סקנדינביים, ובתקופות מודרניות, פריג נשארת דמות פופולרית באמנות ובנאו-פגניזם הגרמאני.
הקשר עם Freyja ויום שישי

אופיו של הקשר בין פריג והאלה פריה (Freyja) בתקופה הפרוטו-גרמאנית אינו ברור, ולא ברור אם במקור היו אותה אלה. במיתולוגיה הנורדית מדובר היה באלות נפרדות (שתיהן מופיעות באותם טקסטים), ובאופן כללי אין מספיק ראיות כדי לקבוע בדיוק מה הקשר ביניהן, או איפה ומתי היו בעצם אותה אלה והתפצלו זו מזו.
המילה ליום שישי באנגלית, "Friday", מקורה במילה באנגלית עתיקה Frīġedæġ, שמשמעותה "יום פריג", וכן המילה בגרמנית ליום שישי, "Freitag", שמקורה במילה בגרמנית עילית עתיקה "frîatac".
בנורווגיה ובשוודיה, מקומות רבים נקראים בשם פריג ובצורות אחרות המתייחסות אליה, אך המצב אינו כזה בדנמרק.
מקורות לפריג > מקור שבט הלומברדים

מקור שבט הלומברדים (אנ') שנכתב במאה ה-7 והיסטורית הלומברדים (אנ') שנכתב במאה ה-8 על ידי פאולוס הדיאקון ונגזר ממנו (בלטינית - Origo Gentis Langobardorum ו-Historia Langobardorum) מתארים מיתוס של מקור הלומברדים, עם גרמאני ששלט בשטחים של איטליה המודרנית. לפי האגדה, "עם קטן" בשם וינילי נשלט פעם על ידי גמבארה ולה היו שני בנים, יבור ואגיו. הוונדלים, שנשלטו על ידי אמברי ואסי, באו עם צבאם לוינילי בדרשו שהם ישלמו מס או שיכונו למלחמה. יבור, אגיו, ואמם גמבארה סירבו להצעה. בעקבות זאת, אמברה ואסי התפללו לניצחון על וינילי מאל בשם גודאן, וגודאן השיב: "מי שאראה ראשון בזריחה, לו אתן את הניצחון".
באותו הזמן, יבור ואגיו קראו לאלה פראה, אשתו של גודאן. פראה ייעצה להם ש"בזריחה הוינילי יבואו, ונשותיהם, כששערן מורד לפניהן כזקן יבואו עם בעליהן". בזריחה, פראה סובבה את מיתן גודאן כך שתפנה מזרחה והעירה אותו. גודאן ראה את הוינילי, ונשותיהן המשופמות, ושאל "מיהם אלו, בעלי הזקנים?". פראה השיבה לגודאן "כמו שנתת להם את שמם, תן להם גם את ניצחונם". גודאן עשה בדיוק כך "כדי שהם יגנו על עצמם לפי הדרכתו וישיגו ניצחון". מאז והלאה הוינילי נודעו כלאנגובארדים (לומברדית: "בעלי הזקן הארוך").
מקורות לפריג > לחש מרזבורג השני

כתב יד מהמאה ה-10 שנמצא במרזבורג, גרמניה של היום מכיל תפילה שידועה בתואר לחש מרזבורג השני. התפילה קוראת לאלים גרמאניים יבשתיים רבים, כולל פריה (Frija - פריג) הגרמנייה העתיקה ואלה הקשורה אליה - פולה (Fulla), שעוזרת לה לרפא סוס:
מקורות לפריג > לחש מרזבורג השני > גרמנית עתיקה

.Phol ende uuodan uuoran zi holza
.du uuart demo balderes uolon sin uuoz birenkit
,thu biguol en sinthgunt, sunna era suister
thu biguol en friia, uolla era suister
:thu biguol en uuodan, so he uuola conda
:sose benrenki, sose bluotrenki, sose lidirenki
,ben zi bena, bluot si bluoda
!lid zi geliden, sose gelimida sin
מקורות לפריג > לחש מרזבורג השני > תרגום

וודן ופול ערכו מסע ליער
ואז התעקמה רגלו של הסיח של באלדור
ואז סינת'גונט וסונה (סול) אחותה הפעילו עליו קסמים,
ואז פריה [פריג] ופולה הפעילו עליו קסמים,
ואז וודן [אודין], עד כמה שהוא יכל,
כשהנקע בעצמות, וגם הדם שנשפך, וגם הגף,
עצם לעצם, דם לדם,
נדבקו זה לזה.
מקורות לפריג > אדה פואטית

באדה הפואטית, שחוברה במאה ה-13 וליקטה מקורות מסורתיים מוקדמים יותר, פריג מוזכרת בשירים חזון הנביאה (Völuspá), הבלדה של ואפת'רודניר (Vafþrúðnismál), הבלדה של גרימניר (Grímnismál), ההתנצחות של לוקי (Lokasenna), ובקינה של אודרון (Oddrúnargrátr).
בחזון הנביאה לפריג שלושה אזכורים. בראשון, השיר מספר שפריג התאבלה על מותו של בלדר בנה בפנסאליר (המקום שבו פריג שוכנת). מאוחר יותר בשיר, כאשר מותו של אודין ננבא, מתייחסים לאודין כאהוּב על ידי פריג ולמותו כהתאבלות השנייה של פריג, כאשר נרמז שההתאבלות הראשונה שלה היא על בלדר.
לפריג תפקיד ראשי בפתיחה הפרוזאית לבלדה של גרימניר. הפתיחה מספרת כי שני בני מלך בשם הראודונג (Hrauðungr), אגנאר (בן 10) וגאירוד (Geirröðr) (בן 8) פעם שטו למטרת ציד דגים קטנים, אבל רוח סחפה אותם לאוקיינוס ובחשכה סירתם נהרסה. האחים שחו לחוף ושם מצאו חווה בודדת ובה זוג חקלאים זקנים. הם נשארו בחווה חורף אחד שבו הזוג, בנפרד, שימשו כהורה אומן, האישה המבוגרת חינכה את אגנאר והאיש המבוגר חינך את גאירוד. כאשר האביב הגיע, הזקן העניק להם סירה. הזוג הזקן לקחו את הילדים לחוף, והזקן דיבר עם גאירוד. הילדים עלו לסירה והיה משב רוח.
הסירה שבה לנמל של אב הילדים. גאירוד, ששהה בקדמת הסירה, קפץ לחוף ודחף את הסירה, כשאחיו בה, הרחק מן החוף ואמר "לך לאיפה שרוח רעה אולי תיקח אותך". הסירה נסחפה לה וגאירוד הלך לתוך הבית, שם קיבלו את פניו בשמחה. קיבלו את פניו כך משום שבזמן שהבנים היו חסרים, אביהם מת, וכעת גאירוד היה המלך. הוא נהיה אדם מהולל. התמונה משתנה לאודין ופריג שישובים הלידסקיאלפ (Hliðskjálf), צופים בכל העולמות. אודין אומר "האם את רואה את אגנאר, ילדך המאומץ, איפה שהוא עושה ילדים עם ענקית? בזמן שגאירוד, בני המאומץ, הוא מלך בארצו". פריג ענתה לו "הוא כל כך לא מסביר פנים שהוא מענה את אורחיו אם הוא חושב שיותר מדי מהם הגיעו".
אודין טען שזה לא נכון והשניים הסכימו על התערבות. פריג שלחה את משרתה פולה להזהיר את גאירוד שיהיה זהיר, או שכשף שמחפש אותו יזיק לו, ושהוא יזהה את הכשף על ידי זה שאף כלב, אפילו לא הנועז ביותר, לא יתקוף אותו. אף על פי שזה לא היה נכון שגאירוד שנא את אורחיו, גאירוד הקשיב להוראות שניתנו לו ועצר את הכשף. כאשר הכשף, שלבש גלימה כחולה, החל להיחקר הדבר היחיד שאמר הוא ששמו גרימניר ("רעול הפנים"), שם שאודין השתמש בו כדי להסתיר את זהותו. גאירוד רצה שגרימניר ידבר, ולכן ציווה שהוא יעונה על ידי הושבה שלו בין שתי להבות במשך שמונה לילות. לגאירוד היה ילד בגיל 10 שנים, שהיה קרוי על שם אגנאר, אחיו. אגנאר ניגש לגרימניר ונתן לא קרן ששימשה לשתייה (אנ') ואמר שמעשיו של המלך לא היו מוצדקים, עינוי מישהו שלא עשה דבר רע. גרימניר רוקן את הקרן. האש כבר התקרבה אליו עד כדי שריפת גלימתו. כאן נגמרת הפתיחה הפרוזאית של השיר, ובהמשך אין אזכור לפריג.
בהתנצחות של לוקי, שבו לוקי מאשים כמעט כל אישה שנכחה במופקרות או בחוסר נאמנות, יש חילוף מילים תוקפני בין לוקי ופריג (ומאוחר יותר בין פריה לבין לוקי על פריג). פתיחה פרוזאית לשיר מתארת משתה של ענק בשם אגיר שאליו הגיעו אלים רבים, כולל אודין ואשתו פריג.
מקורות לפריג > אדה פרוזאית

פריג מוזכרת פעמים רבות באדה הפרוזאית, שאותה חיבר סנורי סטורלוסון במאה ה-13. פריג מוזכרת בהקדמה, שבה הכותב מתאר את האלים הנורדיים בצורה אוהמריסטית. הכותב מתאר את פריג כאשתו של אודין, ובדרך של אטימולוגיה עממית הוא מיחס את המילה פריג למילה שקשורה ללטינית (שרחוקה מהשפות הגרמאניות) Frigida. ההקדמה מוסיפה גם כי לאודין ולפריג היו יכולות נבואתיות.
בחלק הבא של האדה הפרוזאית, "ההטעיה של גילבי" (Gylfaginning) האר ("גבוה") מספר לגאנגלרי (המלך גילבי במסווה) שפריג, בתה של פיורגין, נשואה לאודין ושהאסיר הם צאצאים של הזוג, ומוסיפה שהארץ (שמואנשת על ידי יורדין, Jörðin) הייתה בתו של אודין והאישה שלו. לפי האר, לשניים היו ילדים רבים, והבכור היה האל הנועז ת'ור.
מאוחר יותר בהטעיה של גילבי, גנאנגלרי שואל מי הן האסיניור ("אלות"). האר עונה לו שהרָמָה ביותר מביניהן היא פריג ושרק פריה בדרגה הכי גבוהה, ביחד איתה. פריג שוכנת בפנסאליר שאותו האר מתאר כ"מפואר ביותר". בחלק הזה בהטעיה של גילבי, מזכירים את פריג גם כשמדברים על הקשר שלה עם אסיניור אחרות. פולה (Fulla) נושאת את קופסת פריג האפורה, שומרת על ההנעלה שלה, וסודותיהן משותפים. לאלה לופן (Lofn) ניתן "אישור" מיוחד מפריג ואודין לארגן זיווגים בין גברים ונשים, ואת הלין (Hlin) פריג מחייבת לשמור על מי שפריג חושבת שראוי להגנה כזו. על האלה האחרונה ברשימה, גנא (Gná), כתוב שהיא מבצעת שליחויות בשם פריג.
בחלק ה-49 של ההטעיה של גילבי, מסופר סיפור על בנה של פריג, באלדר. לפי האר, לבאלדר פעם החלו להופיע חלומות שהצביעו על כך שחייו בסכנה. כשבלדר סיפר זאת לאֶסיר, הם החליטו על התאספות, þing (אנ'), והחליטו שהם יבקשו חסינות של באלדר מכל הסכנות האפשריות. בעקבות זאת, פריג מקבלת הבטחות מהיסודות, הסביבה, מחלות, חיות, אבנים, ועוד. עכשיו כשהבקשה הייתה מוצלחת, האלים משעשעים עצמם עם זה שבאלדר כעת היה בלתי פגיע, לא משנה מה הם עשו לו, לא נגרם לו נזק. לוקי מגלה זאת, והוא לא מרוצה ממה שקרה, אז כאשר הוא מתחזה לאישה, הוא הולך אל פריג בפנסאליר.
שם, פריג שואלת את המבקרת מה האסיר עושים בהתאספות. האישה אומרת שהאסיר יורים על באלדר אך לא נגרם לו נזק. פריג מסבירה כי כלי נשק ועץ לא יפגעו בבאלדר, משום שהיא קיבלה שבועות מכולם. האישה שואלת את פריג אם כל הדברים נשבעו שלא לפגוע בבלאדר, ופריג עונה לה שיש יוצא דופן אחד: "יש נבט של עץ ממערב לוולהאלה. שמו דבקון. נראה לה שהיה צעיר מדי בשביל שתבקש שבועה. במידית, לוקי נעלם.
עכשיו כשבידיו הדבקון, לוקי מגיע להתאספות של האסיר ומשטה באל העיוור הוד'ר (Höðr), שיורה בחץ שבראשו הדבקון. החץ עובר הישר דרך באלדר והורג אותו, מה שמזעזע את האסיר. מרוב שהם מזועזעים והלומים, האלים תחילה יכולים רק לבכות מצערם. פריג קמה ושואלת בהכרזה "מי כאן מבין האסיר שרוצה לזכות בכל אהבתי מוכן לרכוב אל הל ולבקש ממנה פדיון על באלדר".
הרמוד, (Hermóðr), אח של באלדר, מסכים לבקשתה של פריג ומגיע להל. בו זמנית, לבאלדר עורכים הלוויה מפוארת שאליה מגיעים ישויות רבות, כשהחשובים ביותר מביניהן הם אודין ופריג, הוריו. בזמן ההלוויה, נאנה, אשתו של באלדר, מתה מרוב צער וגוויתה ממקמת ביחד עם באלדר בסירה שמעלים אותה באש, וגוויותיהם נשרפות יחדיו. הרמוד מוצא את באלדר ונאנה בהלהיים. הרמוד משיג הסכם על החזרה של באלדר ונאנה, ביחד עם הרמוד, שולחת מתנות לפריג ולפולה. הרמוד חוזר לאסיר ומספר להם על מה שקרה. למרות הכל, ההסכם בסוף לא מתממש בגלל השחתה של ענק בשם ת'וק (Þökk "תודה"), שמתואר שהוא כנראה לוקי במסווה.
פריג גם מוזכרת פעמים רבות ב"שפת השירה" (Skáldskaparmál). האזכור הראשון הוא במשתה של האסיר, שבו פריג היא אחת מהנוכחים.
הערות שוליים

↑  כאן יש להבדיל את פריג מפריה שבתעתיק לעברית נכתבת באותה צורה
| --- | --- |
בקרת זהויות :  NLI: 987007554581705171  LCCN: no2014097107  VIAF: 309852626   WorldCat (עם VIAF): 309852626 
"וודאן מרפא את סוסו של באלדר" מאת אמיל דפלר
איור של אודין ופריג יושבים ב-Hliðskjálf וצופים בכל העולמות מאת לורנז פרליך (1895)
לוקי רב עם האלים מאת לורנז פרליך, 1895
לוקי משטה בהוד'ר העיוור שירה חץ קטלני אל באלדר
צדקה חוצין

ערך זה עוסק ברב במאה ה-20. אם התכוונתם לרב במאה ה-18, ראו .
| --- | --- |
הרב צדקה חוצין
הרב צדקה חוצין
 לידה:  3 בפברואר 1876 ח' בשבט תרל"ו בגדאד, האימפריה העות'מאנית 
 פטירה:  17 בפברואר 1961 (בגיל 85) א' באדר תשכ"א ירושלים 
 מקום קבורה:  בית הקברות סנהדריה 
 מקום פעילות:  בגדאד, ירושלים
 תקופת הפעילות:  ? – 17 בפברואר 1961 
 השתייכות:  חרדים ספרדים
 תחומי עיסוק:  מוהל, מלמד
 רבותיו:  הרב יוסף חיים
 תלמידיו:  הרב יצחק נסים, הרב מרדכי אליהו
 חיבוריו:  מקיץ נרדמים ועוד
 
הרב צדקה חוצין (3 בפברואר 1876 – 17 בפברואר 1961) היה דיין בבית הדין של העדה החרדית הספרדית בירושלים ומייסד בית הכנסת "שמש צדקה" בעיר, מתלמידיו של הרב יוסף חיים מבגדאד.
ביוגרפיה

נולד בבגדאד, עיראק, ב-3 בפברואר 1876 (ח' בשבט ה'תרל"ו) לרב משה חוצין, דור חמישי לרב צדקה חוצין הראשון. בצעירותו למד בישיבת מדרש בית זלכה, בין היתר אצל הרב אלישע דנגור, ראב״ד בגדאד. לאחר סיום לימודיו בישיבה נישא לנועם, בת דודו הרב אברהם צדקה.
במשך חייו בבגדאד שימש כמוהל מומחה, ויצא לערים וכפרים שונים כדי למול ילדים יהודים, ללא תמורה. כן ייסד שיעורי תורה לתלמידים צעירים, ושכר עבורם מורים. ייסד גם שיעורים למבוגרים, והיה מלמדם בעצמו.
סירב לכהן במשרה רבנית, והתנגד להכנסת לימודי חול בתוכנית הלימודים של מדרש תלמוד תורה בבגדאד.
בחודש אפריל 1904 ביקר בישראל למשך כחודש והתפלל בקברי צדיקים יחד עם הרב יחזקאל עזרא רחמים והרב יעקב חיים סופר.
בשנת 1926 (ה'תרפ"ו) עלה לישראל והשתכן בשכונת גאולה בירושלים, שם הקים בשנת 1929 (ה'תרפ"ט) את בית הכנסת "שמש צדקה" ברחוב חגי. בהמשך כיהן כדיין בבית הדין של העדה החרדית הספרדית, וראש רבני העדה הבבלית.
הלך לעולמו ב-17 בפברואר 1961 (ראש חודש אדר ה'תשכ"א), הוספד על ידי רבני ירושלים, ונקבר בבית הקברות סנהדריה שבירושלים.
תלמידיו

הרב יעקב מוצפי
הרב יהודה צדקה, בן אחיו
הרב סלמאן מוצפי
הרב הראשי יצחק נסים
הרב הראשי מרדכי אליהו, נכד אחיו
הרב יהושע משה מחבר ״קץ הימין״ ורב העיר גבעתיים
חיבוריו

מקיץ נרדמים - מוסר
צדקה ומשפט - שו״ת
הרב צדקה חוצין (מימין), לצידו הרב שלום אזולאי ומאחור (מוסתר) הרב אריה לוין
הרב חוצין בהנחת תפילין לבנו של הרב יהודה צדקה.
פרשת מעונות ראש הממשלה

פרשת מעונות ראש הממשלה (או בקיצור: תיק המעונות) כוללת מספר פרשיות משנה אשר בעניינן עלה חשד לביצוע עבירות פליליות, בין היתר על ידי אשת ראש הממשלה שרה נתניהו וסמנכ"ל מבצעים ונכסים לשעבר במשרד ראש הממשלה, עזרא סיידוף, בהן חשד לקבלת דבר במרמה ולמרמה והפרת אמונים.
החקירה הפלילית בפרשה נפתחה באוגוסט 2015, לאחר שהיועץ המשפטי לממשלה יהודה וינשטיין החליט לאמץ את המלצת פרקליט המדינה שי ניצן בעניין. בספטמבר 2017 הודיע היועץ המשפטי לממשלה, אביחי מנדלבליט, על הגשת כתב אישום בכפוף לשימוע ב"פרשת הארוחות" נגד שרה נתניהו וסיידוף, וסגירת יתר התיקים. כתבי האישום הוגשו ביוני 2018. ביוני 2019 הורשעו שרה נתניהו וסיידוף בניצול בתחבולה של טעות הזולת ללא מרמה (סעיף 416 לחוק העונשין).
פרטי הפרשה > פרשת הארוחות

פרשת הארוחות (כונתה גם "פרשת החמגשיות", בין היתר על ידי ראש הממשלה ועורכי הדין של רעייתו) עוסקת בהזמנה שלא כדין של ארוחות למעון ראש הממשלה. החשד בפרשה זו התעורר במסגרת תביעה של אב הבית לשעבר במעון ראש הממשלה, מני נפתלי, נגד משרד ראש הממשלה. נפתלי טען כי מראשית חודש ספטמבר 2010 עד חודש מרץ 2013, בזמן ששהו במעון ראש הממשלה אורחים מקומיים, נרשם כאילו מדובר באורחים מחוץ לישראל, וכך נוצר מצב שבו המדינה ספגה הוצאה של מאות שקלים נוספים על כל מנה, משום שהתקציב לאירוח אורחים מחו"ל גבוה מהתקציב המקביל לאורחים מקומיים.
בספטמבר 2017 הודיע היועץ המשפטי לממשלה אביחי מנדלבליט כי החקירה העלתה חשדות שלפיהם שרה נתניהו וסיידוף יצרו מצג שווא שלפיו מספטמבר 2010 עד מרץ 2013 לא הועסקה מבשלת במעון. כתוצאה מכך, על פי החשד, הזמינו השניים ארוחות למעון ראש הממשלה, בשווי של כ-359,000 שקלים. סיידוף נחשד גם כי הזמין שפים לבישול ארוחות לאורחים פרטיים וזייף חשבוניות. היועץ החליט להעמיד את השניים לדין בעבירות של קבלת דבר במרמה בנסיבות מחמירות, מרמה והפרת אמונים, בכפוף לשימוע. בני הזוג נתניהו הכחישו כל קשר לחשבוניות, וטענו כי נפתלי אחראי להזמנות אלו.
פרטי הפרשה > פרשת החשמלאי

ב-17 בפברואר 2015, פרסם מבקר המדינה שפירא דו"ח אשר עסק בהוצאות הכספית של בני הזוג נתניהו במעונות ראש הממשלה בקיסריה ובירושלים. בדו"ח נאמר בין היתר שהחשמלאי אבי פחימה הועסק בבית משפחת נתניהו בקיסריה בניגוד לנהלים. נאמר שם שבשנת 2009 ביקשה משפחת נתניהו למנות את פחימה לחשמלאי של המעון בקיסריה. "ועדת השלושה", אשר קובעת את תקציב מעון ראש הממשלה, פסלה את מועמדתו של פחימה בשל קשריו המוקדמים עם משפחת נתניהו והיותו חבר מרכז הליכוד. על אף זאת, הועסק פחימה תוך מצג-שווא באמצעות חברה אחרת, זולה יותר, שזכתה במכרז והודיעה כי פחימה ישמש כקבלן משנה שלה. בפועל, קבע המבקר, שימש פחימה כקבלן הראשי.
בספטמבר 2017 הודיע היועץ המשפטי לממשלה על סגירת התיק כנגד שרה נתניהו בפרשה, אך כתב האישום שהוגש נגד עזרא סיידוף כולל גם פרשה זו.
פרטי הפרשה > נושאים נוספים

ב-12 ביוני 2014 נחשף בעיתון "ידיעות אחרונות" כי מבקר המדינה יוסף שפירא העביר מידע ליועץ המשפטי לממשלה וינשטיין, שלפיו משפחת נתניהו לקחה לביתה הפרטי בקיסריה ריהוט שנרכש מכספי המדינה עבור מעונו הרשמי של ראש הממשלה בירושלים. על פי הפרסום, הורה סמנכ"ל מבצעים ונכסים במשרד ראש הממשלה, עזרא סיידוף, לעובדים לרכוש ריהוט חדש, זהה לריהוט שנמצא בווילה הפרטית של בני הזוג נתניהו בקיסריה. לאחר שהריהוט הגיע למעון ראש הממשלה הועבר הריהוט החדש לקיסריה, והריהוט הישן מקיסריה הועבר למעון ראש הממשלה בירושלים.
משרד ראש הממשלה הגיב כי ראש הממשלה בנימין נתניהו מנהל ישיבות עבודה הן בקיסריה והן בירושלים. לפי התגובה, גם אילו נרכשה מערכת ריהוט גן חדשה לשימוש בקיסריה לתקופת כהונת ראש הממשלה, היה הדבר בהתאם לנוהל שאושר על ידי משרד המשפטים.
בעדותו של נפתלי בשנת 2015 נטען גם ששרה נתניהו שכרה מטפלת סיעודית לאביה, תוך שהיא משיתה את ההוצאות על מעון ראש הממשלה. ארבע שנים קודם לכן פורסם שהמטפלת פוטרה, אחרי שהתלוננה על אלימות מצד שרה נתניהו נגדה. נתניהו ואחרים בסביבתם טענו מנגד שהמטפלת הפכה אגרסיבית אחרי שהתקבלו תלונות בדבר טיב טיפולה. בשנת 2016 התיק הועבר לאחר תום חקירה לפרקליטות ופורסם בתקשורת שהמשטרה המליצה להעמיד לדין את שרה נתניהו, עם אחרים.
בספטמבר 2017 הודיע היועץ המשפטי לממשלה על סגירת התיק נגד שרה נתניהו בעניין המטפלת וריהוט הגן.
התפתחות הפרשה > חקירת משטרה

ב-20 ביולי 2015 החליט היועץ המשפטי לממשלה וינשטיין כי יש מקום לפתיחת חקירה פלילית בפרשה וזאת לאחר אימוץ המלצותיהם של פרקליט המדינה שי ניצן וראש האגף לחקירות ומודיעין במשטרה ניצב מני יצחקי.
ב-4 באוגוסט 2015 נחקר אבי פחימה במשרדי היחידה הארצית לחקירות הונאה במשטרה, בנוגע ל"פרשת החשמלאי".
ב-31 בדצמבר 2015 נחקרה שרה נתניהו באזהרה בענייני הפרשה במשרדי להב 433. היא אמרה בחקירה שיש אישור בתקשי"ר להעביר ריהוט, כל עוד מדובר בריהוט המיועד לאירוח. בנוגע לחשמלאי אמרה שהיא אינה עוסקת כלל בתשלומים ובהמחאות. כעבור ארבעה ימים נחקרה נתניהו בשנית.